Тоқаев: Бұл - бүкіл еліміздің басына түскен трагедия
"Тоқаев: Бұл - бүкіл еліміздің басына түскен трагедия" | "https://abai.kz/post/128937"
TITLE: Тоқаев: Бұл - бүкіл еліміздің басына түскен трагедия
URL: https://abai.kz/post/128937
META: "Тоқаев: Бұл - бүкіл еліміздің басына түскен трагедия" | "https://abai.kz/post/128937"
DATE: 22.02.2021
AUTHOR(s): Abai.kz
TOTAL WORDS: 120
TEXT: Мемлекет басшысы Қасым-Жомарт Тоқаев Жаңатас қаласындағы қайғылы оқиғадан қаза болған балалардың ата-анасына көңіл айтты. Бұл туралы Берік Уәли мәлімдеді. «Президент Қасым-Жомарт Тоқаев Жаңатас қаласындағы өрттің салдарынан балалардың қаза болуына байланысты көңіл айту жеделхатын жолдады. Мемлекет басшысы Әбдімәліковтер отбасының қайғысымен бөлісіп, қаза болған балалардың ата-анасы мен туыстарына көңіл айтты. Президент бұл жағдайды бір ғана отбасының емес, бүкіл еліміздің басына түскен трагедия деп санайды. Ол балалардың ата-анасына жан-жақты көмек көрсетуді тапсырды. Мемлекет басшысының көңіл айту жеделхатын Жамбыл облысының әкімі Бердібек Сапарбаев жеткізді»,- деп жазды Президенттің баспасөз хатшысы. Айта кетейік, 19 ақпан күні Жамбыл облысы Сарысу ауданы Жаңатас қаласындағы 2 ықшамаудандағы 5 қабатты тұрғын үйдің 3-ші қабатында өрт шыққан. Салдарынан  2015, 2016, 2017, 2019 және 2020 жылы туған бес бала қайтыс болды. Abai.kz
